Predkladacia správa

	Materiál predkladá Úrad vlády Slovenskej republiky ako ústredný orgán štátnej správy pre kontrolu plnenia úloh súvisiacich s výkonom štátnej správy, kontrolu plnenia úloh z uznesení vlády, ako aj pre kontrolu vybavovania petícií a sťažností. Kontrolné úlohy Úradu vlády SR na rok 2009 boli vypracované v nadväznosti na kontrolnú pôsobnosť Úradu vlády SR podľa zákona NR SR č. 10/1996 Z. z. o kontrole v štátnej správe v znení neskorších predpisov.
 
	Predložený materiál obsahuje kontrolné úlohy zamerané na plnenie plánu legislatívnych úloh vlády SR, plnenie úloh z uznesení vlády SR, splatných v IV. štvrťroku 2008, I. štvrťroku 2009, II. štvrťroku 2009 a III. štvrťroku 2009, ako aj plnenie Programového vyhlásenia vlády SR na ministerstvách a ostatných ústredných orgánoch štátnej správy. Návrh zamerania kontrolnej činnosti Úradu vlády SR na rok 2009 tiež predpokladá vykonanie operatívnych kontrol v zmysle rozhodnutia a  poverenia vedúceho Úradu vlády SR a vykonanie operatívnych kontrol v zmysle rozhodnutia generálneho riaditeľa sekcie kontroly a boja proti korupcii Úradu vlády SR na základe poverenia vedúceho Úradu vlády SR. 
 	
Prijatie predloženého materiálu nemá finančný, ekonomický a environmentálny vplyv, vplyv na zamestnanosť a podnikateľské prostredie.